“ปัญญ์ปุริ” กับวิกฤติโควิด 19 สู่การเติบโตบน LazMall
“โควิด 19 เปลี่ยนธุรกิจเราจนยอดขายหน้าร้านกลายเป็นศูนย์ และถ้าวันนั้นไม่เข้าสู่ LazMall ก็ไม่รู้เหมือนกันว่าบริษัทจะโดนผลกระทบรุนแรงแค่ไหน”  คุณวรวิทย์ ศิริพากย์ ประธานกรรมการบริหาร บริษัท ปุริ จำกัด เจ้าของแบรนด์ “ปัญญ์ปุริ” ธุรกิจเครื่องหอมและสกินแคร์ระดับ Luxury ได้เปิดการสนทนากับ ลงทุนแมน ที่ชวนให้น่าติดตาม เพราะใครจะคิดว่า จากที่ต้องเผชิญวิกฤติการระบาดของโควิด 19 และต้องปิดหน้าร้าน 40 สาขาชั่วคราวในทันที พอในวันต่อมา คุณวรวิทย์ ปรับตัวอย่างรวดเร็วด้วยการเตรียมเปิดหน้าร้านบน LazMall ทันที
5 พ.ย. 2564

Lazada Secret X ลงทุนแมน
“โควิด 19 เปลี่ยนธุรกิจเราจนยอดขายหน้าร้านกลายเป็นศูนย์
และถ้าวันนั้นไม่เข้าสู่ LazMall ก็ไม่รู้เหมือนกันว่าบริษัทจะโดนผลกระทบรุนแรงแค่ไหน”
คุณวรวิทย์ ศิริพากย์ ประธานกรรมการบริหาร บริษัท ปุริ จำกัด 
เจ้าของแบรนด์ “ปัญญ์ปุริ” ธุรกิจเครื่องหอมและสกินแคร์ระดับ Luxury
ที่เน้นการดูแลสุขภาพและความงามแบบองค์รวม หรือ Holistic Wellness 
ได้เปิดการสนทนากับ ลงทุนแมน ที่ชวนให้น่าติดตามในบรรทัดต่อไป
เพราะใครจะคิดว่าจากที่ต้องเผชิญวิกฤติการระบาดของโควิด 19 
ที่ต้องปิดหน้าร้าน 40 สาขาชั่วคราวในทันที พอในวันต่อมา คุณวรวิทย์ 
ปรับตัวอย่างรวดเร็วด้วยการเตรียมเปิดหน้าร้านบน LazMall ทันที
จนปัจจุบัน “ปัญญ์ปุริ” มียอดขายบน LazMall ต่อเดือน มากถึง 40% จากยอดขายช่องทางออนไลน์ทั้งหมด
คำถามคือ “ปัญญ์ปุริ” มีเคล็ดลับอะไร 
ถึงขายสินค้าเครื่องหอม และสกินแคร์ ให้ประสบความสำเร็จบน LazMall
เพราะโจทย์ที่ท้าทายของสินค้ากลุ่มนี้ คือมีฐานลูกค้าเฉพาะกลุ่ม
 
ความลับเรื่องนี้ได้ถูกเฉลยผ่าน “Lazada Secret สูตรลับ สร้างแบรนด์ดังที่ LazMall”
ที่ทางลงทุนแมนร่วมมือกับแพลตฟอร์มอีคอมเมิร์ซชั้นนำอย่าง Lazada
เพื่อเป็นกรณีศึกษาให้แบรนด์ต่าง ๆ ที่อยู่บน LazMall ประสบความสำเร็จด้านยอดขาย
แล้วสูตรลับความสำเร็จของ “ปัญญ์ปุริ” มีอะไรบ้างที่น่าสนใจ ?
ลงทุนแมนจะสรุปให้ฟัง
จุดเริ่มต้นของแบรนด์ “ปัญญ์ปุริ” เกิดจากคุณวรวิทย์ ได้ทุนไปเรียนต่อที่อิตาลี 
ปริญญาโทด้าน Luxury and Fashion ซึ่งพอกลับมาเมืองไทย
เขาก็ได้ไปลองใช้บริการสปาชื่อดัง ๆ ในโรงแรม 5 ดาวอยู่หลายแห่ง
สิ่งที่ต้องประหลาดใจก็คือ สปาระดับ Luxury เหล่านี้ 
กลับไม่มีที่ไหนเลยที่ใช้สินค้าแบรนด์ไทยในการบริการลูกค้า
ทั้ง ๆ ที่ในเมืองไทย มีความพร้อมเรื่องวัตถุดิบในการผลิตสินค้าดูแลผิวและเครื่องหอมต่าง ๆ 
ที่มาจากธรรมชาติ รวมถึงมีวัฒนธรรมการดูแลร่างกายและจิตใจให้สมดุลมาอย่างยาวนาน
พอมองเห็นช่องว่างตลาดที่เกิดขึ้นก็เลยทำให้คุณวรวิทย์ ตัดสินใจ
ทำธุรกิจ สินค้าดูแลผิวและเครื่องหอม โดยใช้ชื่อว่า “ปัญญ์ปุริ” 
ด้วยความตั้งใจที่จะสร้างแบรนด์ Luxury ที่มาจากเมืองไทยให้เติบโตในระดับโลก 
โดยจุดขายคือเป็นสินค้าที่มีกลิ่นหอมอันเป็นเอกลักษณ์ 
ใช้ส่วนผสมที่ดีที่สุดจากธรรมชาติ 
ปราศจากสารที่ก่อให้เกิดการระคายเคืองต่อผิวและสิ่งแวดล้อม 
และไม่มีการทดลองในสัตว์ บรรจุในแพคเกจจิ้งที่สวยงาม พร้อมเรื่องราวของแบรนด์ที่สร้างความจดจำ
โดยเปิดสาขาแรกที่ “เกษรพลาซ่า” และด้วยสินค้าที่แตกต่างและตอบโจทย์ ยอดขายบริษัทก็โตขึ้นเรื่อย ๆ พร้อม ๆ กับจำนวนสาขาที่เพิ่มขึ้นถึง 40 สาขา
อีกทั้งยังมีการส่งออกสินค้าไปต่างประเทศทั้งในยุโรป ญี่ปุ่น และจีน 
ทำให้เส้นกราฟธุรกิจทะยานสูงขึ้นต่อเนื่อง
เป็นแบรนด์เครื่องหอมและสกินแคร์ระดับ Luxury อันดับต้นของเมืองไทยและมีชื่อเสียงไปทั่วโลก
แต่แล้วฝันร้ายที่ไม่เคยมีเจ้าของธุรกิจไหนเคยคิดมาก่อนได้เกิดขึ้น
เมื่อการระบาดของโควิด 19 ได้ทำให้ร้านค้าต่าง ๆ ต้องปิดกิจการชั่วคราว
นั่นแปลว่า 40 สาขาของ “ปัญญ์ปุริ” ก็ต้องปิดด้วยเช่นกัน 
ส่งผลให้รายได้หน้าร้านที่คิดเป็น 95% จากรายได้ทั้งหมด กลายเป็นศูนย์บาทในชั่วพริบตา
หากใครเจอสถานการณ์นี้ อาจต้องขอเวลา “ตั้งตัว” 
แต่คุณวรวิทย์ บอกว่า เขาไม่มีเวลาเหลือเยอะขนาดนั้น และต้องปรับตัวให้เร็วที่สุด 
ด้วยการเปิดร้านขายสินค้าบน LazMall
แม้ในตอนนั้น “ปัญญ์ปุริ” จะมีช่องทางขายบนเว็บไซต์ตัวเอง 
แต่การเพิ่มช่องทางการขายออนไลน์ที่เข้าถึงลูกค้าจำนวนมากได้และสะดวกต่อลูกค้า 
เป็นสิ่งจำเป็นที่สุดในเวลานั้น
โดย “ปัญญ์ปุริ” ปรับตัวได้อย่างรวดเร็ว เพราะแม้จะมีสินค้าหลากหลาย 
แต่ด้วยความช่วยเหลือจากทีมงาน Lazada 
ทำให้การเซตระบบหน้าร้านบน LazMall ใช้เวลาเพียงแค่ 14 วัน
เรื่องนี้ถือเป็นอะไรที่ใหม่มากและ “ปัญญ์ปุริ” ไม่เคยทำมาก่อน
แต่คุณวรวิทย์ บอกว่า ณ วันนั้นเขาพูดกับตัวเองว่า “มันไม่มีอะไร ที่ทำไม่ได้”
โดยเฉพาะด่านแรกที่เป็นความท้าทายที่สุดในธุรกิจ คือจะทำอย่างไร
ให้ลูกค้ากล้าซื้อเครื่องหอมและสกินแคร์ บน LazMall โดยที่ไม่ได้สัมผัสและได้กลิ่น 
เพราะปฏิเสธไม่ได้ว่าสินค้าประเภทนี้ ก่อนจะตัดสินใจซื้อ หลายคนต้องการสัมผัสสินค้าจริง
กลยุทธ์การตลาดที่ถูกใช้ก็คือ อินฟลูเอนเซอร์ และบล็อกเกอร์ รีวิวสินค้าในออนไลน์ 
เพื่อบอกถึง กลิ่น และสัมผัส จนถึงคุณภาพสินค้า เพื่อให้ลูกค้าที่พบเห็นกลับมาซื้อสินค้าบน LazMall
จากนั้นเมื่อมีคนสั่งซื้อสินค้าแล้ว นอกจากการจัดส่งสินค้ารวดเร็ว
“ปัญญ์ปุริ” ก็ยังสร้างเซอร์ไพรส์ เมื่อกล่องที่ใส่สินค้าจะฉีดกลิ่นหอมด้วยสเปรย์ และมีสินค้าไซส์ทดลองมากมาย พร้อมการห่อและจัดส่งด้วยความใส่ใจ ทำให้ลูกค้ารู้สึกประทับใจเหมือนได้ของขวัญชิ้นพิเศษ
ส่วนในช่องทางการพูดคุยกับลูกค้าทั้งใน LazMall และช่องทางออนไลน์อื่น ๆ
ก็ได้เตรียมพนักงาน เพื่อพูดคุยตอบคำถามลูกค้าได้อย่างรวดเร็ว 
เพื่อให้ลูกค้ามีประสบการณ์ที่น่าประทับใจ และมั่นใจในการซื้อสินค้ากับ “ปัญญ์ปุริ” บน LazMall
ขณะเดียวกัน Lazada ก็มีการให้คำแนะนำทั้งการทำโปรโมชันในเทศกาลลดราคาในแต่ละเดือน จนถึงการจับมือกับแบรนด์อื่น ๆ ที่อยู่ต่างธุรกิจ ผลิตสินค้าใหม่หรือจัดทำเป็นเซตพิเศษ
ที่วางขายเฉพาะบน LazMall โดยวิธีนี้ก็ช่วยให้ได้ลูกค้าใหม่ที่ไม่เคยใช้สินค้า
ได้ทดลองใช้สินค้าของ “ปัญญ์ปุริ” และเมื่อถูกใจก็เกิดการซื้อสินค้า
ส่วนในช่วงเวลาโปรโมชันต่าง ๆ ก็มีการร่วมปรึกษากับทีมงาน Lazada อยู่ตลอดเวลา 
เพื่อสร้างแคมเปญการตลาดที่โดนใจลูกค้า
จะเห็นว่าโอกาสใน LazMall อยู่ตรงไหน “ปัญญ์ปุริ” ก็ไปหมดทุกทาง 
คำถามก็คือแล้วความพยายามนี้ ผลลัพธ์ที่ได้มันคุ้มค่ามากแค่ไหน ?
รู้หรือไม่ว่า นับตั้งแต่เดือนเมษายน-กันยายน ของปี พ.ศ. 2564 ที่เพิ่งผ่านไป 
ยอดขาย “ปัญญ์ปุริ” บน LazMall เติบโต 50% หากเทียบกับช่วงเวลาเดียวกันของปี พ.ศ. 2563  อีกทั้งตั้งแต่เปิดร้านเมื่อปีที่แล้วจนถึงวันนี้ ก็มีลูกค้าติดตามแบรนด์ใน LazMall กว่า 57,000 คน จนถึงการมีฐานลูกค้าใหม่เพิ่มขึ้นกว่า 50%
สุดท้ายคือ ช่องทาง LazMall สร้างยอดขายคิดเป็น 40% จากยอดขายออนไลน์ทั้งหมด
ซึ่งมากที่สุดเป็นอันดับหนึ่ง หากเทียบกับช่องทางขายออนไลน์อื่น ๆ ของทางบริษัท
แน่นอนว่าหากใครเป็นเจ้าของธุรกิจ และทุ่มเทจนสร้างสถิติการขายสวยหรูขนาดนี้
ก็ย่อมภูมิใจและหายเหนื่อย คุณวรวิทย์ก็เช่นกัน เพียงแต่ความรู้สึกนี้ 
ก็ยังมีความสุขและความสนุกในการขายบน LazMall ที่หาไม่ได้จากการขายช่องทางอื่น ๆ
คุณวรวิทย์ เล่าว่า บน LazMall มีนักช็อปออนไลน์จำนวนมหาศาล 
มันคือประตูโอกาสบานใหญ่ในการขาย ที่มาพร้อมพฤติกรรมช็อปหลากหลายและรวดเร็ว
และตัวเราเองก็เห็นยอดขายในทันที ซึ่งแตกต่างจากช่องทางการขายหน้าร้าน 
ทำให้ตัวเราเองต้องปรับตัวและแอ็กทีฟ ตลอดเวลา
ตรงนี้เองที่มันเป็น ความสนุก ในการขายบน LazMall
เพราะทุกนาทีลูกค้าสามารถเปลี่ยนใจได้ตลอด คนขายเองก็ต้องปรับแผนการขายรวดเร็ว
เพื่อให้สอดคล้องกับเวลาและพฤติกรรมลูกค้าในช่วงเวลานั้น ๆ
แม้ตรงนี้จะเป็นเรื่องที่ท้าทาย แต่ถ้าเรียนรู้และสนุกไปกับมัน
เราก็จะได้ทั้งความสุขและความสำเร็จในการทำธุรกิจ
เหมือนอย่างที่คุณวรวิทย์ กำลังรู้สึกแบบนั้น..
สามารถเลือกช้อปดีลสุดพิเศษ Crazy Brand Mega Offer สินค้าปัญญ์ปุริ ลดสูงสุด 15% คูปองลดเพิ่มสูงสุด 400 บาทและของสมนาคุณรวมมูลค่ากว่า 1,900 บาท เที่ยงคืน - ตี 2 ในแคมเปญ Lazada 11.11 Our Biggest One-Day Sale ในวันที่ 11 พฤศจิกายนนี้เท่านั้น
รายละเอียดเพิ่มเติม คลิก